CELEX: 62014TN0171
Language: lt
Date: 2014-03-20 00:00:00
Title: Byla T-171/14: 2014 m. kovo 20 d. pareikštas ieškinys byloje Firma Léon Van Parys/Komisija

19.5.2014   
            
            
               LT
            
            
               Europos Sąjungos oficialusis leidinys
            
            
               C 151/28
            
         2014 m. kovo 20 d. pareikštas ieškinys byloje Firma Léon Van Parys/Komisija
   
   (Byla T-171/14)
   2014/C 151/36
   Proceso kalba: olandų
   
      Šalys
   
   
      Ieškovė:
      Firma Léon Van Parys NV (Antverpenas, Belgija), atstovaujama advokatų P. Vlaemminck, B. Van Vooren ir R. Verbeke
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2014 m. sausio 24 d. Komisijos laišką, kuriuo ji informavo apie Reglamento Nr. 2454/93 907 straipsnyje nurodyto termino bylai išnagrinėti sustabdymą;
            
         
               —
            
            
               pripažinti, kad pagal 2013 m. kovo 19 d. Bendrojo Teismo sprendimą byloje REM/REC 07/07 (T-324/10) Reglamento Nr. 2454/93 909 straipsnis taikomas visiškai ieškovės naudai;
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
               1.
            
            
               Pirmasis ieškinio pagrindas, susijęs su Reglamento Nr. 2454/93 (1) 907 ir 909 straipsnių ir Europos Sąjungos pagrindinių teisių chartijos 41 straipsnyje įtvirtintos teisės į gerą administravimą pažeidimu.
               
                           —
                        
                        
                           2013 m. kovo 19 d. Bendrojo Teismo sprendimu Firma Léon Van Parys/Komisiją Komisijos sprendimas C (2010) 2858 buvo panaikintas ex tunc, todėl devynių mėnesių terminas bylai išnagrinėti jau buvo pasibaigęs ir Komisija nebegalėjo nuspręsti dėl atsisakymo išieškoti muitus.
                        
                     
                           —
                        
                        
                           Komisija mažų mažiausiai viršijo savo įgaliojimus tiek, kiek ji savo veiksmais peržengė tai, kas būtina, siekiant, kad jos iš dalies panaikintas sprendimas atitiktų 2013 m. kovo 19 d. Bendrojo Teismo sprendimą byloje T-324/10. Taip Komisija pažeidė SESV 266 straipsnio pirmą pastraipą, atsižvelgiant į jos įgaliojimus imtis priemonių Bendrojo Teismo sprendimams įvykdyti.
                        
                     
         
               2.
            
            
               Antrasis ieškinio pagrindas, susijęs su Reglamento Nr. 2454/93 907 straipsnio ir Europos Sąjungos pagrindinių teisių chartijos 41 straipsnyje įtvirtintos teisės į gerą administravimą pažeidimu, nes Komisija neteisėtai pasinaudojo galimybe prašyti informacijos pagal Reglamento Nr. 2454/93 907 straipsnį, siekdama ateityje netaikyti Reglamento Nr. 2454/93 909 straipsnio arba bent jau taikyti jį vėliau.
            
         
      (1)  1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, p. 1; 2004 m. specialusis leidimas lietuvių k., 2 sk., 6 t., p. 3).